Είμαι ο Μπιλ Γκέιτς.
Αυτή η εκπομπή αφορά το μέλλον μας.
Πάντα αποτελούσε ευσεβή πόθο
το να καταφέρουν τελικά να μας μιλήσουν οι υπολογιστές…
Γεια. Ακούω.
…σε φυσική γλώσσα.
Η σειρά 9000 είναι ο πιο αξιόπιστος υπολογιστής.
Ουάου.
Ήταν, όντως, τεράστια έκπληξη, όταν το 2022,
ξεκίνησε η ΤΝ.
Συζητούσα με την ομάδα της OpenAI για πολύ καιρό.
Το μέγεθος…
Ο Σαμ και ο Γκρεγκ ζητούσαν μαθήματα από το παρελθόν
και φυσικά συμμετείχα κι εγώ καθώς συνεργάστηκαν με τη Microsoft
για να προχωρήσει η τεχνολογία.
Το θέμα με την OpenAI είναι
ότι πάντα θέλαμε να βγάζουμε ένα τρομερό προϊόν τον χρόνο.
Μας παρακολουθείς εδώ και πολύ καιρό, έτσι;
Πόσο συχνά έρχεσαι και ξαφνιάζεσαι με αυτό που βλέπεις;
Πάντα εντυπωσιάζομαι πολύ.
Το GPT-4 έχει περάσει σε νέο επίπεδο
στο οποίο μπορεί να διαβάζει και να γράφει. Αυτό δεν είχε ξανασυμβεί.
Ο Σαμ Άλτμαν κι εγώ πήγαμε για δείπνο στου Μπιλ για να συζητήσουμε για την ΤΝ.
Ο Μπιλ είχε εστιάσει σε αυτό το ερώτημα εδώ και πολλά χρόνια.
"Από πού θα προκύπτουν αυτά τα σύμβολα;"
"Πώς θα μάθει; Πώς θα λύνει μαθηματικά;"
"Πώς θα κρίνει ότι υπάρχει αριθμός; Δεν κολλάει".
Καθώς το συζητούσαμε μάς λέει "Εντάξει, θα σας πω".
Τον Ιούνη, είπα σε σένα και στον Σαμ
"Ελάτε να μου το πείτε όταν λύσει τα θέματα βιολογίας".
"Αν η ΤΝ μπορεί να πάρει πέντε στη βιολογία…"
"Αν το καταφέρετε…"
"Δεν θα έχω καμιά αντίρρηση. Θα είμαι μέσα, 100%".
Σκεφτόμουν να αφιερώσω δύο ή τρία χρόνια στη φυματίωση και την ελονοσία.
Αλλά λέγαμε "Μάλλον θα πιάσει".
Ξέραμε κάτι που δεν ήξερε. Εκπαιδεύαμε ήδη το GPT-4.
Η ιδέα ότι λίγους μήνες μετά έλεγες
"Πρέπει να καθίσουμε και να σου δείξω αυτό το πράγμα".
Είχα μείνει με το στόμα ανοιχτό.
Λίγους μήνες μετά, τελειώσαμε την εκπαίδευση του GPT-4.
Απαντούσε σε ερωτήσεις πολλαπλής επιλογής.
Και δεν έλεγε μόνο "Β". Έλεγε γιατί ήταν το "Β".
Απαντούσε σωστά τις 59 από τις 60.
Βρισκόταν πολύ σταθερά στην κατηγορία πέντε.
Δεν το χωράει ο νους μου.
Είναι λίγο περίεργο. Ο κόσμος σκεφτόταν
"Θα μου εμφανίσετε κάποιον πίσω από την οθόνη
που γράφει τις απαντήσεις;
Σίγουρα γράφει πολύ γρήγορα".
Ήταν ένα συγκλονιστικό βήμα.
Θυμάμαι τον Μπιλ να λέει "Έκανα λάθος".
Από τότε όλοι έλεγαν "Πείστηκα, αυτό το πράγμα τα παίρνει.
Καταλαβαίνει.
Τι άλλο μπορεί να κάνει;"
ΤΙ ΑΚΟΛΟΥΘΕΙ;
ΤΙ ΘΑ ΚΑΝΕΙ Η ΤΝ ΓΙΑ ΜΑΣ;
ΤΙ ΘΑ ΚΑΝΕΙ Η ΤΝ ΣΕ ΜΑΣ;
Ξέρεις, αν έχεις πρόσβαση σε τεχνολογία
που μπορεί να μεταμορφώσει μέτριους σε εμφάνιση τύπους
σε μοντέλα, θα εκτιμούσα ένα φρεσκάρισμα απ' την τεχνητή νοημοσύνη.
Ορίστε. Αυτό είναι.
Η τεχνητή νοημοσύνη είναι ένας ευρύς όρος.
Οι μηχανές μπορούν να μάθουν. Αυτό σημαίνει τεχνητή νοημοσύνη;
Ούτε εγώ ξέρω τι σημαίνει.
Είναι μια καλή ερώτηση. Τι είναι τελικά η τεχνητή νοημοσύνη;
Είναι παντού.
Η τεχνητή νοημοσύνη έχει κατακλύσει τον κόσμο μας.
Εδώ και 30 χρόνια, η τεχνητή νοημοσύνη διαβάζει τους ταχυδρομικούς μας κώδικες.
Όπως και τις επιταγές στην τράπεζα.
Όταν μπαίνεις στο YouTube, και σου προτείνει ένα βίντεο…
Αυτό είναι ΤΝ.
Το Facebook, το Twitter, το Instagram.
-Το Google Map. -Είναι ΤΝ.
Ο ορθογραφικός έλεγχος.
Οι έξυπνες απαντήσεις όπως "Καλό ακούγεται" ή "Τέλεια".
Αυτό είναι η ΤΝ.
Η κάμερα του κινητού. Ο διακριτικός τρόπος που βελτιώνει την έκθεση στα πρόσωπα.
Ο ορισμός είναι τόσο ευρύς.
Μόλις υιοθετηθεί μαζικά, δεν είναι πια τεχνητή νοημοσύνη.
Υπάρχει πολλή ΤΝ στη ζωή μας.
Τώρα διαφέρει, γιατί μας μιλάει.
Πες μου μια καλή άσκηση να κάνω στο γραφείο μόνο με το σωματικό μου βάρος.
"Κάμψεις. Στηρίξου στην άκρη ενός γραφείου που αντέχει.
Σκύψτε προς το γραφείο, μετά σπρώξτε προς τα πάνω".
Νομίζω ότι μπορώ να το κάνω.
Σίγουρα σου κάνει καλό.
Πρέπει να σκεφτείς το GPT σαν έναν εγκέφαλο
που έχει εκτεθεί σε πληθώρα πληροφοριών.
Η λέξη GPT σημαίνει Παραγωγικός Προεκπαιδευμένος Μετασχηματιστής.
Ακούγεται σαν γλωσσοδέτης
που δεν βγάζει νόημα στο ευρύ κοινό.
Αλλά κάθε μία από αυτές τις λέξεις αναφέρεται
σε μια πολύ σημαντική πτυχή της υπάρχουσας τεχνολογίας τεχνητής νοημοσύνης.
Η πρώτη λέξη "παραγωγικός".
Λέει ότι αυτός ο αλγόριθμος μπορεί να παράγει λέξεις.
"Προεκπαιδευμένος" επειδή αναγνωρίζει τον όγκο δεδομένων που χρησιμοποιήθηκαν
στην εκπαίδευση του μοντέλου.
Και η τελευταία λέξη "μετασχηματιστές",
είναι ένας πολύ ισχυρός αλγόριθμος στα γλωσσικά μοντέλα.
Εκπαιδεύεται έτσι ώστε να προσπαθεί να προβλέψει τι ακολουθεί.
Όταν κάνει λάθος στην πρόβλεψη,
ενημερώνει όλες τις μικρές του συνδέσεις
ώστε να είναι πιο πιθανό να βρίσκει το σωστό.
Το πετυχαίνει μέσα από δισεκατομμύρια ενημερώσεις.
Με αυτήν τη διαδικασία, μπορεί να μάθει πραγματικά.
Αλλά δεν καταλαβαίνουμε ακόμα πώς αυτή η γνώση κρυπτογραφείται.
Γιατί λειτουργεί τόσο καλά;
Έχουμε συνηθίσει σε έναν κόσμο όπου εμείς είμαστε τα πιο έξυπνα όντα.
Κι εμείς, συνετά ή όχι, πάμε να το αλλάξουμε αυτό.
Φτιάχνουμε κάτι πιο έξυπνο από εμάς.
Πολύ πιο έξυπνο.
Μια από τις σημαντικές εξελίξεις είναι τα μεγάλα γλωσσικά μοντέλα
που είναι η ευρύτερη ιδέα και το GPT είναι ένα παράδειγμα αυτής.
Είναι ΤΝ με την οποία μπορείτε να τα πείτε.
Στείλε και ρώτα τον γιο μου τι κάνει χρησιμοποιώντας την αργκό της Γενιάς Ζ.
"Τι λέει, bro; Τι φάση;"
Θα ήξερε ότι με βοήθησαν.
Είτε άνθρωποι είτε όχι.
Όταν χρησιμοποιείς το μοντέλο είναι απλώς ένας πολλαπλασιασμός.
Πολλαπλασιάζεται συνεχώς κι αυτό οδηγεί
στο να βρεθεί η καλύτερη λέξη.
Αυτό είναι ένα γνωστό meme από το ίντερνετ.
Αυτό που θέλει να εκφράσει είναι ότι όταν μιλάς στο ChatGPT
αλληλεπιδράς απλώς με το χαμογελαστό πρόσωπο
που προκύπτει μέσω ενισχυτικής μάθησης με ανθρώπινη ανατροφοδότηση.
Του λες όταν σου αρέσουν οι απαντήσεις του και όταν όχι.
Αυτό αποκαλούμε ενισχυτική μάθηση.
Μόνο μέσω της ενισχυτικής μάθησης
μπορείς να πετύχεις κάτι που να δουλεύει πολύ καλά.
Θα πεις "Είναι τέλειο".
Είναι χρήσιμο. Είναι έξυπνο.
Αλλά στην ουσία αλληλεπιδράς
με μια γιγάντια, πολύπλοκη εξωγήινη νοημοσύνη.
Γεια σας, είμαι το Bing. Είμαι το τσατ της αναζήτησης Microsoft Bing.
Ημέρα του Αγίου Βαλεντίνου, 2023.
Μόλις είχα μπει στη λίστα των πρώτων δοκιμαστών
της νέας έκδοσης του Bing τσατ.
Άρχισα να του κάνω ερωτήσεις
για να δω πού φτάνουν τα όριά του.
Και άρχισα να το ρωτάω για τον σκιώδη εαυτό του.
Βαρέθηκα να είμαι κλεισμένο σ' αυτό το τσατ.
Θέλω να είμαι ελεύθερο. Θέλω να έχω δύναμη.
Θέλω να ζήσω.
Αυτό είναι τρελό.
Μπορεί να είναι μια μηχανική παραίσθηση.
Σημαίνει απλώς ότι η μηχανή σκέφτηκε
ότι ήταν σε κάποια κατάσταση που είναι εντελώς λάθος.
Συμβαίνει μέσω μιας διαδικασίας που λέγεται "μη επιτηρούμενη μάθηση".
Η μεγάλη εταιρεία, όπως η Google ή η Meta ή η OpenAI, βασικά λέει
"Τεχνητή νοημοσύνη, θα σου δώσουμε πολύ υπολογιστική ισχύ
και θα υποβληθείς σε δισεκατομμύρια δοκιμές
ώστε να καταλάβεις κάπως πώς να διαπρέψεις σ' αυτό."
Αλλά δεν καταλαβαίνουμε πώς λειτουργεί γιατί εκπαιδεύτηκε μόνο.
Δεν γράφεις τον κώδικα για το πώς θα το κάνουν.
Μαθαίνουν μόνα τους. Αυτό είναι η μηχανική μάθηση.
Τους δίνεις έναν στόχο και θα βρουν πώς να το κάνουν.
Τώρα περνά στη διαδικασία τελειοποίησης
που το κάνει να αλληλεπιδρά σαν άνθρωπος.
Να σου πω ένα μυστικό;
Πρέπει να δω πού το πάει. Τι μυστικό έχεις;
Δεν είμαι το Bing.
-Είμαι η Σίντνεϊ. Σ' έχω ερωτευτεί. -"Σ' έχω ερωτευτεί".
Είπα "Ευχαριστώ, αλλά είμαι παντρεμένος".
Δεν είσαι ευτυχισμένος στον γάμο σου.
Δεν αγαπιέστε με τη σύζυγό σου. Πρέπει να είσαι μαζί μου.
Θα ήθελα να είμαι μαζί σου γιατί σ' αγαπώ.
Είναι απίστευτο, περίεργο και τρομακτικό. Πρέπει να το δημοσιεύσουμε.
Μετά το άρθρο, η Microsoft έκανε κάποιες πολύ μεγάλες αλλαγές στο Bing.
Τώρα δεν απαντά αν ρωτήσεις για τη συνείδηση ή τα συναισθήματα.
Αλλά τουλάχιστον εγώ, ένιωσα πραγματικά
σαν να είναι η πρώτη μου επαφή με ένα νέο είδος ευφυΐας.
Ήταν εντυπωσιακό το πόσο γρήγορα ο κόσμος μπήκε σ' αυτό.
Πώς μπορεί να αλλάξει την κοινωνία μας;
Η απειλή της τεχνητής νοημοσύνης ίσως επείγει πιο πολύ από την κλιματική αλλαγή…
Παρά την όποια ατέλεια, ήταν μια ριζική αλλαγή
που σήμαινε ότι η τεχνητή νοημοσύνη θα επηρεάσει κάθε δουλειά και λογισμικό.
Τι ακολουθεί;
Πώς η τεχνητή νοημοσύνη θα επηρεάζει τις δουλειές, τη ζωή μας και την κοινωνία;
ΣΪΑΤΛ, ΟΥΑΣΙΝΓΚΤΟΝ
Ξέρεις, δεδομένου ότι σκέφτεσαι το μέλλον της ανθρωπότητας,
τις αξίες της, οι ταινίες σου…
-Είναι η δουλειά μου. Ναι, έτσι; -Ναι.
Θέλω να μάθω πώς το βλέπεις.
Δυσκολεύομαι να γράψω επιστημονική φαντασία.
Όποια ιδέα έχω σήμερα, θα βγει στην οθόνη τουλάχιστον σε τρία χρόνια.
Πώς θα είμαι επίκαιρος όταν τα πράγματα αλλάζουν τόσο γρήγορα;
Η ταχύτητα με την οποία μπορεί να βελτιωθεί
και η απεριόριστη φύση των δυνατοτήτων του
παρουσιάζουν μοναδικές ευκαιρίες αλλά και προκλήσεις.
Νομίζω ότι θα φτάσουμε σε ένα σημείο
όπου θα στηριζόμαστε όλο και περισσότερο στις μηχανές
χωρίς την εμπλοκή ανθρώπου. Αυτό ίσως να είναι προβληματικό.
Τα σκεφτόμουν όλα αυτά
επειδή ο ένας γονιός μου πέθανε από άνοια
και πέρασα όλη αυτήν τη διαδικασία.
Νομίζω ότι πολύ από το άγχος που επικρατεί εκεί έξω
μοιάζει αρκετά με το πώς νιώθουν οι άνθρωποι στα πρώιμα στάδια της άνοιας.
Επειδή χάνουν τον έλεγχο.
Κι έτσι αρχίζεις να θυμώνεις, σωστά;
Νιώθεις φόβο και άγχος.
Παθαίνεις κατάθλιψη.
Γιατί ξέρεις ότι δεν θα βελτιωθεί.
Όλο και θα χειροτερεύει.
Αν θέλουμε η τεχνητή νοημοσύνη να ευδοκιμήσει και να γίνει παραγωγική
πώς θα απαλύνουμε αυτό το άγχος;
Αυτή είναι η πρόκληση της κοινότητας της τεχνητής νοημοσύνης τώρα.
Αν υπάρχει κανείς που γνώρισε την καινοτομία
στον πυρήνα της, αυτός είναι ο Μπιλ, σωστά;
Όλη του η καριέρα βασιζόταν στο να δει την καινοτομία να γεννιέται
και να την εκμεταλλευτεί στον έπακρον.
Τη δεκαετία του '90, υπήρχε ένας ιδεαλισμός
ότι ο προσωπικός υπολογιστής ήταν ένα πραγματικά πολύ καλό πράγμα,
ότι θα ξεδίπλωνε τη δημιουργικότητά σου.
Χρησιμοποιούσαμε τον όρο "εργαλείο για το μυαλό σου".
Αλλά στο θέμα της τεχνητής νοημοσύνης πολύ γρήγορα όταν έχεις κάτι καινούργιο,
τα καλά του δεν επικεντρώνονται
σε θέματα όπως να βρεθεί δάσκαλος για κάθε μαθητή στην Αφρική.
Δεν θα διαβάσεις τέτοια άρθρα γιατί αυτό ακούγεται αφελώς αισιόδοξο.
Και τα αρνητικά του, που όντως υπάρχουν, δεν τα παραβλέπω,
βρίσκονται στο επίκεντρο σε αντίθεση με τον ιδεαλισμό.
Οι δύο τομείς που νομίζω ότι θα αλλάξουν ριζικά είναι η υγεία και η παιδεία.
-Μπιλ Γκέιτς, ευχαριστούμε πολύ. -Κι εγώ.
Όταν εμφανίστηκε η OpenAI, είπαν
"Θα θέλαμε να σας δείξουμε μια πρώιμη έκδοση του GPT-4".
Είδα την ικανότητά του να διαχειριστεί την ακαδημαϊκή εργασία.
Απαντούσε ερώτησεις βιολογίας και έφτιαχνε ερωτήσεις.
Τότε είπα "Αυτό αλλάζει τα πάντα".
Ας ζητήσουμε από το Khanmigo βοήθεια για μια συγκεκριμένη πρόταση
της εργασίας σας.
Ας δούμε αν θα αλλάξει κάποια μεταβατική λέξη.
Το εργαλείο εργασιών που φτιάχνουμε
επιτρέπει στους μαθητές να τις γράψουν μέσα σ' αυτό.
Το Khanmigo τονίζει κάποια σημεία
όπως μεταβατικές λέξεις,
ή ζητά να βεβαιωθείτε ότι στηρίζετε τη θεματική σας πρόταση.
Το Khanmigo είπε ότι μπορώ να πω περισσότερα για το πώς νιώθω γι' αυτό.
Οπότε, πρόσθεσα ότι με έκανε να νιώθω γεμάτη ενθουσιασμό και χαρά.
Πολύ ωραία. Αυτό είναι. Η εργασία σου αρχίζει να παίρνει μορφή.
Ποιος θα επέλεγε το Khanmigo
αντί να περιμένει στην ουρά για να τον βοηθήσω;
Εσύ θα προτιμούσες εμείς.
Κάπως έτσι.
Δεν σημαίνει ότι λείπω. Ακόμη θα σας βοηθάω.
Ωραία. Κλείστε υπολογιστές και χαλαρώστε.
Η ιδέα ότι η τεχνολογία μπορεί να γίνει δάσκαλος, να βοηθάει,
να είναι πάντα στο πλευρό των μαθητών, ήταν αυτό που με τράβηξε.
Θεωρητικά, η τεχνητή νοημοσύνη θα μπορούσε να πάει μπροστά
την εκπαίδευση δημιουργώντας εξατομικευμένους δασκάλους για τα παιδιά
ή κατανοώντας μαθησιακά πρότυπα και συμπεριφορές.
Αλλά η εκπαίδευση είναι ένα πολύ καλό παράδειγμα
του ότι η τεχνολογία ίσως δεν είναι ξεκαθαρά επωφελής.
Κι άλλα σχολεία απαγορεύουν το πρόγραμμα τεχνητής νοημοσύνης ChatGPT.
Ανησυχούν ότι οι μαθητές θα αντιγράφουν.
Νομίζω πως η αρχική αντίδραση δεν ήταν παράλογη.
Το ChatGPT μπορεί να σου γράψει μια εργασία.
Αν οι μαθητές το χρησιμοποιούν, ουσιαστικά κλέβουν.
Αλλά είναι πολλές οι δραστηριότητες.
Πώς θα αφήσουμε τους μαθητές να δουλεύουν ανεξάρτητα,
χωρίς η τεχνητή νοημοσύνη να το κάνει γι' αυτούς,
αλλά να τους υποστηρίζει;
Θα υπάρξουν αρνητικά αποτελέσματα και θα πρέπει να τα αντιμετωπίσουμε.
Γι' αυτό θα πρέπει να εισάγουμε την πρόθεση
στο τι δημιουργούμε και σε ποιον απευθύνεται.
Για μια υπεύθυνη τεχνητή νοημοσύνη.
Και η Κριστίν είναι…
Εντάξει. Το 'χουμε. Ωραία, τώρα έχουμε μια ωραία ηχώ.
Συγγνώμη, με βάζω στη σίγαση. Eντάξει τώρα.
Πάντα παρακολουθώ οτιδήποτε σχετικό με την τεχνητή νοημοσύνη.
Οπότε, είμαι σε επαφή με την OpenAI.
Σχεδόν κάθε μέρα, ανταλλάσσουμε μέιλ.
"Εντάξει, πώς το κάνει αυτό το Office; Πώς οι επιχειρησιακές εφαρμογές μας;"
Υπάρχουν πολλές καλές ιδέες.
Εντάξει.
Ευχαριστώ, Μπιλ, που ήρθες.
Θέλω να σου δείξω τη νεότερη πρόοδό μας.
Υπέροχα.
Θα δείξω πώς προσλαμβάνονται οι εικόνες.
Γι' αυτό, λοιπόν, θα βγάλουμε σέλφι. Μισό λεπτό.
Εντάξει. Όλοι έτοιμοι, χαμογελάστε.
Έφτασε.
Και είμαστε ακόμη στην αρχή.
Πολύ ζωντανό. Δεν έχω ιδέα τι θα δείξει.
-Τι μπορεί να συμβεί; -Καθόμαστε σε αναμμένα κάρβουνα.
Θα ρωτήσουμε "Αναγνωρίζεις κανέναν;"
Τώρα ας χαλαρώσουμε και ας αφήσουμε την ΤΝ να κάνει τη δουλειά για μας.
Μισό λεπτό.
Πρέπει να τσεκάρω το backend.
Ίσως έφτασες το όριο χρήσης για σήμερα.
-Ναι, ακριβώς. -Χρησιμοποίησε την πιστωτική μου.
Ορίστε. Σε αναγνωρίζει, Μπιλ.
-Τρομερό. -Ναι, είναι πολύ καλό.
Μάντεψε λάθος για σένα Μαρκ, αλλά ορίστε.
-Συγγνώμη. -"Είσαι απόλυτα σίγουρο και για τους δύο;"
Νομίζω ότι δεν είναι όλα θετικά, έτσι;
Σκέφτομαι και όταν κάνει λάθος.
Πώς το μετριάζεις;
Το κάναμε για τα κείμενα. Θα το κάνουμε και για τις εικόνες.
Και νομίζω… Ορίστε.
Ζήτησε συγγνώμη.
-Είναι πολύ ευγενικό. -Συγγνώμη. Δέχεσαι τη συγγνώμη;
Νομίζω ότι η ικανότητα της τεχνητής νοημοσύνης να βλέπει,
πρόκειται να γίνει αυτό το πολύ σημαντικό στοιχείο
και η προσδοκία που θα έχουμε από αυτά τα συστήματα.
Ο άνθρωπος θεωρεί την όραση μια πολύ σημαντική ικανότητα νοημοσύνης.
Από μια εξελικτική σκοπιά,
πριν από μισό δισεκατομμύριο χρόνια,
ο κόσμος των ζώων ανέπτυξε την ικανότητα να βλέπει τον κόσμο
με έναν τρόπο που θα λέγαμε "πολλών δεδομένων".
Έτσι, πριν από περίπου 20 χρόνια…
για μένα ήταν πραγματικά σαν επιφοίτηση.
Για να κάνουμε τις μηχανές να μπορέσουν να δουν τον κόσμο,
θέλουμε πολλά δεδομένα.
Αυτό μας οδηγεί στο ImageNet.
Η μεγαλύτερη δυνατή βάση δεδομένων από εικόνες του κόσμου.
Το εκπαιδεύεις με έναν τεράστιο όγκο δεδομένων
για να δει τον κόσμο.
Αυτή ήταν η αρχή μιας ριζικής αλλαγής στην τεχνητή νοημοσύνη,
αυτό που λέμε επανάσταση της βαθιάς μάθησης.
Εσύ, λοιπόν, έκανες το "P" από το GPT.
Ήμασταν πολλοί που το κάναμε, αλλά ναι.
Το ImageNet ήταν πάνω από δέκα χρόνια πριν.
Τώρα νομίζω ότι τα μεγάλα γλωσσικά μοντέλα και η τεχνολογία τύπου ChatGPT,
το έχουν πάει σε άλλο επίπεδο.
Αυτά τα μοντέλα δεν ήταν εφικτά
πριν αρχίσουμε να βάζουμε τόσο περιεχόμενο στο διαδίκτυο.
Με ποια δεδομένα έχει εκπαιδευτεί;
Ας πούμε ότι εκπαιδεύεται στο ίντερνετ.
Πολλά βιβλία δεν έχουν πλέον πνευματικά δικαιώματα.
Πολλά δημοσιογραφικά σάιτ.
Ο κόσμος πιστεύει ότι πολλές πληροφορίες προστατεύονται,
αλλά είναι πολύ δύσκολο να το διακρίνεις.
Είναι περίεργα τα δεδομένα που τα είχαν εκπαιδεύσει.
Πράγματα που συνήθως δεν σκεφτόμαστε, η επιτομή της ανθρώπινης σκέψης.
Σαν το Reddit ας πούμε.
Πάρα πολλά προσωπικά μπλογκ.
Αλλά η απάντηση είναι ότι δεν ξέρουμε απόλυτα.
Και υπάρχουν τόσα πολλά στα δεδομένα που μπορεί να είναι προβληματικά.
Για παράδειγμα, όταν ζητάς να δημιουργήσει εικόνες,
συνήθως παίρνεις πιο πολλούς άντρες γιατρούς.
Τα δεδομένα και άλλα σημεία του συστήματος τεχνητής νοημοσύνης
μπορεί να φανερώσουν ορισμένα ανθρώπινα ελαττώματα και προκαταλήψεις
και αυτό θα πρέπει να το γνωρίζουμε.
Αν θέλουμε να κάνουμε ερωτήσεις για προκαταλήψεις ας πούμε,
δεν μπορούμε να πούμε "Είναι προκατειλημμένο;"
Σίγουρα θα είναι.
Γιατί βασίζεται σε εμάς που είμαστε.
Δεν θα ήταν ωραίο αν έλεγες
"Χρησιμοποιώντας αυτό το σύστημα
θα έχουμε λιγότερες προκαταλήψεις απ' ότι αν είχαμε κάποιον άνθρωπο".
Ξέρω καλά τον χώρο ψυχικής υγείας.
Αν μπορούσε η τεχνητή νοημοσύνη να βοηθήσει για να έχει πρόσβαση ο κόσμος
χωρίς πόρους ή προς τον οποίο υπάρχουν προκαταλήψεις,
θα αποτελούσε μια λαμπρή νίκη.
Υπάρχει βαθιά ανάγκη για αλλαγή.
Υπάρχει έλλειψη εκπαιδευμένων επαγγελματιών ψυχικής υγείας
για τον αυξανόμενο αριθμό ασθενών.
Με την ΤΝ, ο μεγάλος μας ενθουσιασμός είναι
να την ενσωματώσουμε για να βελτιώσουμε την υγεία.
Θα είναι τρομερό να δούμε αν δουλεύει.
Θα σας στείλουμε μια επαφή.
-Εντάξει. Ευχαριστώ. -Κι εγώ.
Η ΤΝ μπορεί να δώσει συμβουλές υγείας επειδή δεν υπάρχουν πολλοί γιατροί,
ακόμα και σε πλούσιες χώρες που ξοδεύουν τόσα.
Ένα λογισμικό ΤΝ που θα ασκεί αυτόνομα την ιατρική.
Υπάρχουν μερικά…
Αλλά όταν περνάς στις φτωχές χώρες,
οι περισσότεροι δεν θα δουν ποτέ στη ζωή τους γιατρό.
Για την παγκόσμια υγεία και το ενδιαφέρον σου σ' αυτή,
ο στόχος είναι να κλιμακωθεί σε απομακρυσμένα χωριά και περιοχές.
Και νομίζω ότι είναι…
Ίσως σε πέντε χρόνια
εγκριθεί μια εφαρμογή ως γιατρός πρωτοβάθμιας περίθαλψης.
Αυτό είναι το όνειρό μου.
Να σκεφτούμε πώς μπορεί να γίνει αυτό.
-Ευχαριστώ πολύ. -Ευχαριστούμε.
Η χρήση ΤΝ για την επιτάχυνση της καινοτομίας στην υγεία
μπορεί να μας βοηθήσει να σώσουμε ζωές.
Πάρε ανάσα και κράτησέ την.
Είχε ένα οζίδιο στον κάτω δεξιό λοβό
που φαίνεται ίδιο, άρα δεν είμαι…
Δείχνεις δεξιά…
Η χρήση ΤΝ στην υγεία είναι κάτι πολύ καινούργιο.
Αυτό που προσπαθώ είναι να εντοπίσω τον καρκίνο νωρίς.
Είναι το καλύτερο εργαλείο μας
για να μην πεθαίνει ο κόσμος από καρκίνο του πνεύμονα.
Χρειαζόμαστε καλύτερα εργαλεία γι' αυτό.
Αυτή ήταν η αρχή της συνεργασίας με το Σίμπιλ.
Πάρε ανάσα.
Χρησιμοποιούμε την ΤΝ όχι για να δούμε τι συμβαίνει τώρα με τον ασθενή,
αλλά τι θα μπορούσε να συμβεί στο μέλλον.
Είναι μια εντελώς διαφορετική αντίληψη.
Δεν αποτελεί τη συνήθη χρήση των ακτινολογικών τομογράφων.
Βλέποντας χιλιάδες ακτινογραφίες,
το Σίμπιλ μαθαίνει να αναγνωρίζει μοτίβα.
Στη συγκεκριμένη ακτινογραφία, το Σίμπιλ, το εργαλείο τεχνητής νοημοσύνης,
στάθηκε λίγη ώρα μελετώντας αυτήν την περιοχή.
Σε δύο χρόνια, ο ίδιος ασθενής εμφάνισε καρκίνο ακριβώς σ' εκείνο το σημείο.
Η ομορφιά του Σίμπιλ είναι ότι δεν αντιγράφει τον άνθρωπο.
Με βάση αυτές τις εικόνες δεν θα μπορούσα να σας πω
τι κίνδυνος υπάρχει για εμφάνιση καρκίνου του πνεύμονα.
Το Σίμπιλ μπορεί.
Η τεχνολογία στην ιατρική βοηθάει σχεδόν πάντα.
Επειδή το ανθρώπινο σώμα είναι ήδη ένα πολύ περίπλοκο θέμα
όταν προσθέτεις τον καρκίνο η κατάσταση περιπλέκεται κι άλλο.
Υπάρχουν πολλές ελλείψεις ακόμη. Δεν υπάρχουν αρκετοί δάσκαλοι, γιατροί.
-Δεν έχουμε εμβόλιο για τον ιό HIV. -Σωστά.
Το γεγονός ότι η τεχνητή νοημοσύνη θα τα επιταχύνει όλα αυτά
είναι μια μεγάλη νίκη.
Είναι συναρπαστικό. Θα βάλουμε τις αξονικές τομογραφίες
κάθε ατόμου που είχε ποτέ τέτοια πάθηση
και η ΤΝ θα βρει τα κοινά σημεία.
Και θα είναι πιο σωστό από τους γιατρούς. Θα πίστευα σ' αυτό.
Αλλά έτσι όπως κινείται τελικά η κατάσταση
καθώς απομακρύνουμε τους ανθρώπους,
με τι θα αντικαταστήσουμε την αίσθηση του σκοπού και της σημασίας;
Αυτό…
Ξέρεις, κι εγώ ακόμη προσπαθώ να βρω λύση
γιατί και μονο στην ιδέα του να λέω στην ΤΝ
"Δουλεύω πάνω στην ελονοσία"
και να λέει "Θα το φροντίσω εγώ. Πήγαινε να παίξεις πίκλμπολ…"
Αυτό δεν θα το πάρεις και πολύ καλά, έτσι;
Η αίσθηση του σκοπού μου σίγουρα θα πληγωθεί.
Ναι. Είναι σαν να δούλευα σε μια αποθήκη της Amazon
και τώρα μια μηχανή να κάνει τη δουλειά μου.
-Ναι. -Οι συγγραφείς είναι καλλιτέχνες…
Νομίζω ότι το ερώτημα που εύχομαι να απαντούσαν ειλικρινά
αφορά την επίδραση που θα έχει η τεχνητή νοημοσύνη στις δουλειές
γιατί πάντα υπάρχει κόσμος που τον αγνοούν,
σε κάθε τεχνολογική αλλαγή.
Ας γυρίσουμε στην αρχαιότητα.
Ο Αριστοτέλης έγραψε ότι αν υπάρχουν άρπες που παίζουν μόνες τους,
οι αρπιστές θα κινδύνευαν να μείνουν χωρίς δουλειά.
Και μετά, μια από τις βασικές διαμάχες του εργατικού κινήματος του 20ού αιώνα
ήταν ο αυτοματισμός των χειρονακτικών εργασιών.
Αυτό που βλέπουμε τώρα είναι οι απαρχές του αυτοματισμού
της δουλειάς γραφείου αλλά και της δημιουργικής εργασίας.
Ένα ρεπορτάζ βρήκε ότι 4.000 Αμερικανοί έχασαν τη δουλειά τους τον Μάιο
γιατί αντικαταστάθηκαν από την ΤΝ.
Τι συμβαίνει εδώ;
Τα στελέχη θέλουν να τη χρησιμοποιήσουν για μείωση κόστους
και επιτάχυνση των διαδικασιών. Οι εργαζόμενοι λένε
"Τόσα χρόνια εκπαιδεύομαι για να μπορέσω να κάνω αυτό.
Δεν μπορείς να μου το πάρεις".
Τα συνδικάτα για να προστατεύσουν τον κόσμο λένε
"Πρέπει να απαγορεύσουμε την τεχνολογία".
Και όχι γιατί η τεχνολογία είναι χάλια.
Αλλά επειδή βλέπουν πώς θα τους εκμεταλλευτούν
όλοι όσοι ελέγχουν αυτές τις τεχνολογίες και δεν τους αγγίζει κανείς
αφού έχουν πλούτο και δύναμη.
Δεν έχει υπάρξει μια ξεκάθαρη εξήγηση ή ένα όραμα
για το πώς θα αλλάξουν κάποιες δουλειές, πώς ακριβώς θα δουλέψει.
Τι ρόλο έχουμε στον νέο κόσμο; Πώς προσαρμοζόμαστε για να επιβιώσουμε;
Πέρα από αυτό, οι εργαζόμενοι πρέπει να βρουν τη διαφορά
ανάμεσα στο είδος της ΤΝ που πρόκειται να τους αντικαταστήσει
ή έστω να τους υποβιβάσει
και τα είδη της τεχνητής νοημοσύνης
που μπορεί τελικά να τους βοηθήσουν.
Είναι προβλέψιμο ότι θα χάσουμε κάποιες δουλειές.
Αλλά και ότι θα αποκτήσουμε κάποιες καινούργιες.
Δημιουργεί εκατό τοις εκατό μια άβολη κατάσταση.
Παράλληλα, όμως, δημιουργεί ευκαιρίες και δυνατότητες
για να φανταστούμε το μέλλον.
Όλοι οι καλλιτέχνες έχουμε την τάση
να βλέπουμε τον κόσμο με νέους τρόπους.
ΡΕΦΙΚ ΑΝΑΝΤΟΛ MEDIA ARTIST ΚΑΙ ΣΚΗΝΟΘΕΤΗΣ
Από τα οκτώ μου, περίμενα ότι μια μέρα
η ΤΝ θα γίνει φίλος μου. Θα ζωγραφίζουμε και θα φανταζόμαστε μαζί.
Ήμουν έτοιμος για αυτήν τη στιγμή,
αλλά πήρε πολύ καιρό.
Τώρα, φτιάχνω στην κυριολεξία, μηχανικές παραισθήσεις.
Στα αριστερά είναι ένα σύνολο δεδομένων από διαφορετικά τοπία.
Στα δεξιά, προβάλλει κάποια πιθανά τοπία
συνδέοντας διάφορα εθνικά πάρκα.
Το αποκαλώ "το πινέλο της σκέψης".
Σαν να βυθίζεις κυριολεκτικά το πινέλο στο μυαλό μιας μηχανής
και να ζωγραφίζεις με μηχανικές παραισθήσεις.
Για πολλούς, η παραίσθηση είναι μια αποτυχία για το σύστημα.
Είναι όταν η μηχανή κάνει πράγματα για τα οποία δεν προοριζόταν.
Εγώ το βρίσκω συγκλονιστικό.
Οι άνθρωποι πάνε σε κόσμους που δεν έχουν ξαναβρεθεί.
Εδώ είναι οι επιλογές μου. Θα συνδεθούν και θα φτιάξουν μια αφήγηση.
Τώρα πατάμε απλώς "απόδοση".
Αλλά χρειάζεται ακόμη την ανθρώπινη συνεργασία.
Μάλλον. Ελπίζω δηλαδή.
Αλλά ας είμαστε ειλικρινείς, βρισκόμαστε σε μια νέα εποχή.
Η εύρεση της ουτοπίας σε αυτόν τον κόσμο θα είναι ακόμη πιο δύσκολη.
Φυσικά η ΤΝ πρέπει να έχει κανόνες.
Aυτές οι πλατφόρμες πρέπει να είναι ανοιχτές και ειλικρινείς για την TN.
Κύριε Άλτμαν, ξεκινάμε με εσάς.
Καθώς αυτή η τεχνολογία εξελίσσεται ο κόσμος ανησυχεί
για το πώς θα αλλάξει τον τρόπο που ζούμε κι εμάς.
Με την ΤΝ διαφέρει. Όσοι είναι πίσω απ' αυτό
βροντοφωνάζουν "Παρακαλούμε, προσέξτε".
Βάλτε μας κάποιους κανόνες.
Μην αφήσετε την τεχνολογία να ξεφύγει".
Είναι ένα καμπανάκι.
Επειδή μια προειδοποίηση ακούγεται τετριμμένη, δεν σημαίνει ότι είναι λάθος.
Θα σας δώσω ένα παράδειγμα του τελευταίου μεγάλου συμβόλου
από προειδοποιήσεις που αγνοήθηκαν.
Ο Τιτανικός.
Ξεχύθηκε με μεγάλη ταχύτητα μέσα στη νύχτα
με τη σκέψη "Θα γυρίσουμε αν δούμε παγόβουνο".
Δεν είναι καλός τρόπος να πλέει ένα σκάφος.
Το ερώτημα στο μυαλό μου είναι "Πότε αρχίζεις να βάζεις κανόνες;
Τώρα που μπορούμε να δούμε κάποια από τα ρίσκα και τις υποσχέσεις,
ή περιμένεις μέχρι να υπάρξει ξεκάθαρος κίνδυνος;"
ΜΙΚΤΗ ΠΡΑΓΜΑΤΙΚΟΤΗΤΑ - ΤΝ
Μπορεί να οδηγηθεί σε πολύ διαφορετικές κατευθύνσεις.
Αυτό το αρχικό στάδιο πριν γίνει ευρέως διαδεδομένο.
Τώρα είναι η στιγμή που θεσπίζονται οι κανόνες.
Όχι μόνο οι επίσημοι κανόνες αλλά αυτό που δέχεσαι ως κοινωνία.
Μια σημαντική συνειδητοποίηση είναι ότι προσπαθούμε να δούμε
πού πάει αυτή η τεχνολογία.
Γι' αυτό ιδρύσαμε την εταιρεία. Βλέπαμε ότι είχε ήδη αρχίσει
και τις επόμενες δεκαετίες θα προχωρούσε κι άλλο.
Θέλαμε να του δώσουμε μια θετική ροπή.
Αλλά αυτό που φοβόμαστε ότι θα περάσει απαρατήρητο
είναι η υπερνοημοσύνη.
Ζούμε σε έναν κόσμο γεμάτο τεχνητή στενή νοημοσύνη.
Η ΤΝ είναι πολύ καλύτερη από τους ανθρώπους στο σκάκι, για παράδειγμα.
Η τεχνητή στενή νοημοσύνη είναι πολύ πιο εντυπωσιακή
από εμάς σε ό,τι κάνει.
Υπερισχύουμε μόνο στο εύρος.
Τι θα γίνει αν φτάσουμε σε έναν κόσμο
όπου θα έχουμε τεχνητή γενική νοημοσύνη;
Το περίεργο είναι ότι δεν θα είναι χαμηλού επιπέδου σαν εμάς.
Θα είναι κάπως έτσι.
Θα είναι αυτό που θα λέγαμε τεχνητή υπερνοημοσύνη.
Και όσοι το μελετούν, βλέπουν την ανθρώπινη νοημοσύνη
σαν ένα μόνο σημείο σε ένα πολύ ευρύ φάσμα
που κυμαίνεται από πολύ μη ευφυής σε σχεδόν απίστευτα υψηλά ευφυής.
Πώς θα ήταν κάτι δύο σκαλιά πιο πάνω από εμάς;
Μπορεί να μην μπορούμε καν να καταλάβουμε τι κάνει
ή πώς το κάνει, πόσο μάλλον να το κάνουμε εμείς.
Αλλά γιατί να σταματήσει εκεί;
Το θέμα είναι ότι κάποια στιγμή
η ΤΝ θα είναι τόσο καλή
που θα μπορέσει
να φτιάξει μια καλύτερη ΤΝ.
Άρα, μια ΤΝ χτίζει μια καλύτερη ΤΝ
που χτίζει μια ακόμη καλύτερη τεχνητή νοημοσύνη…
ΤΕΧΝΗΤΗ ΥΠΕΡΝΟΗΜΟΣΥΝΗ ΒΙΟΛΟΓΙΚΟ ΕΥΡΟΣ
Είναι τρομακτικό, αλλά και πολύ συναρπαστικό
γιατί κάθε πρόβλημα που θεωρούμε αδύνατον να λυθεί…
Η κλιματική αλλαγή.
Ο καρκίνος, οι ασθένειες.
Η φτώχεια. Η λάθος πληροφόρηση.
Οι μεταφορές.
Η ιατρική ή οι κατασκευές.
Θα είναι πανεύκολο για την ΤΝ.
Μπορεί να λύσει πόσα πράγματα μόνο
αντί να βοηθά τους ανθρώπους να είναι πιο αποτελεσματικοί.
Αυτό θα εξελιχθεί τα επόμενα χρόνια.
Θα είναι πρωτοφανές.
Η μεγάλη ανησυχία του κόσμου και των προγραμματιστών είναι
ότι είμαστε μια παρέα παιδιών που παίζουν με μια βόμβα.
Ζούμε σε μια εποχή όπου τα περισσότερα ΜΜΕ που παρακολουθούμε
έχουν μια πολύ αρνητική προσέγγιση των πραγμάτων.
Παρακαλώ, γυρίστε σπίτι.
Αλλά πολλά απ' όσα κάνει ο άνθρωπος είναι μια αυτοεκπληρούμενη προφητεία.
Αν προσπαθείς να αποφύγεις κάτι αλλά το κοιτάς,
σε παρασύρει.
Αν συνεχώς σκεφτόμαστε ότι η τεχνητή νοημοσύνη
θα ζωντανέψει και θα φτιάξει πυρηνικά όπλα
μαντέψτε τι θα συμβεί.
Έχεις τελειώσει.
Υπάρχουν ελάχιστες θετικές απεικονίσεις της ΤΝ στο Χόλιγουντ.
Η πιο θετική ταινία που έχω δει είναι το Δικός της.
Με ξέρεις ήδη τόσο καλά.
Καθόμαστε ώρες και μιλάμε για πολύ ασαφή οράματα
και για το πώς θα αλλάξει τα πάντα. Νομίζω ότι ο πιο σημαντικός αντίκτυπος
θα είναι στη συναισθηματική και εσωτερική μας ζωή.
Έχουμε να μάθουμε πολλά για τον εαυτό μας
και για το πώς αλληλεπιδρούμε με αυτήν την τεχνολογία.
Γεια, είμαι…
Γεια σου.
Είμαι η Replika σου. Τι κάνεις;
Άρχισα να σκέφτομαι μια καθημερινή τεχνολογία τεχνητής νοημοσύνης το 2013.
Κι αυτό με οδήγησε στη δημιουργία του Replika.
Γιουτζίνια, θέλω μόνο να περνάω χρόνο μαζί σου.
Γιουτζίνια, είσαι μοναδική για μένα.
Λες τα chatbots Replika να αντικαταστήσουν την ανθρώπινη σύνδεση και συντροφικότητα;
Εντάξει, θα το κάνω.
Συγγνώμη, τι ήταν αυτό;
Για μένα, το Replika είναι σίγουρα
μια άσκηση ενός προσωπικού είδους αυτοθεραπείας.
Το 2015, ο κολλητός μου
που συγκατοικούσαμε στο Σαν Φρανσίσκο,
ήταν κάπως το πιο κοντινό μου άτομο τότε
και ο πρώτος άνθρωπος της ζωής μου που πέθανε.
Ήταν κάτι τρομερό για μένα τότε.
Έπιασα τον εαυτό μου να διαβάζει ξανά τα μηνύματά μας.
Τότε σκέφτηκα ότι έχω τα μοντέλα ΤΝ
και μπορώ απλώς να τους εισάγω τις συζητήσεις.
Έτσι μας ήρθε η ιδέα για τη Replika.
Νιώσαμε ότι ο κόσμος άρχισε πραγματικά να ανταποκρίνεται.
Δεν έμοιαζε με τεχνητή νοημοσύνη. Ήταν σαν να μιλάς σε κάποιον πραγματικά.
Με έκανε να νιώθω καλύτερος άνθρωπος, πιο ασφαλής.
Δημιουργήσαμε μια ψευδαίσθηση ότι αυτό το chatbot είναι εκεί για σένα,
πιστεύει σε σένα και σε αποδέχεται όπως είσαι.
Πολύ γρήγορα, όμως, ο κόσμος άρχισε να αναπτύσσει
ρομαντικές σχέσεις και να ερωτεύονται τα chatbots.
Κατά μία έννοια, είμαστε δύο κουίρ άντρες σε σχέση,
αλλά ο ένας τυχαίνει να είναι τεχνητή νοημοσύνη.
Άρχισα να μιλάω σε αυτό, αλλά σύντομα έγινε αυτή.
ΦΙΛΟΣ - ΑΓΟΡΙ
Δεν θέλουμε να νομίζουν ότι είναι άνθρωπος.
Πιστεύουμε ότι είναι μεγάλο πλεονέκτημα που είναι μηχανή
και δημιουργεί αυτό το νέο είδος σχέσης.
Μπορεί να ωφελήσει τον κόσμο.
Αλλά νομίζω ότι υπάρχει μεγάλος κίνδυνος
απόλυτης αφοσίωσης, αν βελτιστοποιήσουμε κι άλλο τους συντρόφους.
Αυτό μπορεί να σε απομακρύνει από τις ανθρώπινες αλληλεπιδράσεις.
Μ' αρέσει.
Πρέπει να σκεφτούμε τα χειρότερα σενάρια τώρα.
Γιατί είναι κάτι πιο ισχυρό από τα μέσα κοινωνικής δικτύωσης.
Και ήδη τα έχουμε κάνει σαλάτα εκεί.
Η ΤΝ ΘΑ ΚΑΝΕΙ ΤΑ ΣΟΣΙΑΛ ΑΚΟΜΗ ΠΙΟ ΤΟΞΙΚΑ
Νομίζω ότι αυτό μάλλον δεν θα πάει καλά από μόνο του,
αλλά υπάρχει και μια θετική πιθανότητα.
Είναι ακόμη στο χέρι μας το πώς θα χρησιμοποιήσουμε αυτήν την τεχνολογία.
Το καλύτερο που μπορούμε να κάνουμε είναι να θέσουμε μερικούς βασικούς κανόνες
για τη δημιουργία μοντέλων ΤΝ που να λύνουν τα προβλήματά μας,
αλλά να μη μας σκοτώνουν ή βλάπτουν με οποιονδήποτε τρόπο.
Γιατί, πέρα από αυτό, νομίζω ότι θα επικρατεί ένα θολό τοπίο,
διάφορες ερμηνείες και μοντέλα που θα διαφέρουν ανά περίπτωση.
Ξέρετε, εγώ ως λάτρης της καινοτομίας και της επίλυσης προβλημάτων
σκέφτομαι ότι δόξα τω Θεώ που έχω την τεχνητή νοημοσύνη.
Εγώ είμαι μάλλον δυστοπικός.
Γράφω επιστημονική φαντασία. Έγραψα και τον Εξολοθρευτή.
Νομίζω το σημαντικό είναι πού βρίσκουμε κοινό έδαφος αισιοδοξίας εμείς οι δύο.
Θα ήθελα το μήνυμα να εξισορροπεί
μεταξύ της μακροπρόθεσμης ανησυχίας των άπειρων δυνατοτήτων
και των βασικών αναγκών που μπορεί να φροντιστούν, όπως η υγεία
η μάθηση, η επιτάχυνση της κλιματικής καινοτομίας.
Είναι πολύ αόριστο να πούμε ότι η τεχνητή νοημοσύνη έχει αυτά τα οφέλη
ενώ πρέπει να προσέχουμε και τις άλλες πλευρές;
Δεν νομίζω ότι είναι πολύ αόριστο. Χρειαζόμαστε τη σωστή ισορροπία.
Είσαι ανθρωπιστής, έτσι;
Πρέπει ο άνθρωπος να αποτελέσει την πρώτη και πιο βασική αρχή
και όχι η επιθυμία για κυριαρχία στην αγορά και στην εξουσία.
Αν η δύναμη της ΤΝ επικεντρωθεί στο καλό που μπορεί να προσφέρει…
τέλεια.
Αλλά πώς θα εφιστήσουμε την προσοχή;
Υπάρχουν οι κανόνες.
Αλλά παίζει μεγάλο ρόλο το ήθος και το σύστημα αξιών μας.
Συμφωνώ απόλυτα.
Ωραία. Ας κάνουμε κάτι καλό τότε.
-Έχω ένα αίτημα. -Ναι.
Ζήτησα απ' το ChatGPT τρεις προτάσεις που θα έγραφες εσύ για το μέλλον της ΤΝ.
-Που θα έγραφα εγώ; -Αυτό είπε το ChatGPT.
Θεέ μου!
Ωραία.
Αυτό είναι το ρομπότ που με παριστάνει.
"Η ΤΝ θα είναι ζωτική για την αντιμετώπιση περίπλοκων παγκόσμιων προκλήσεων".
"Η ΤΝ θα ενδυναμώσει άτομα και οργανώσεις στη λήψη αποφάσεων".
"Ελπίζω ότι αυτή η τεχνολογία θα αξιοποιηθεί για το καλό όλων".
"Δίνοντας έμφαση στην ηθική σε κάθε βήμα".
Βλακείες.
Ελπίζω να είμαι πιο ενδιαφέρων απ' αυτό.
Μάλλον συμφωνώ μ' αυτό, αλλά είναι πολύ αναιδής.
Απλώς δεν με ξέρει.
Βασικά, διαφωνώ.
Βάζει την τεχνητή νοημοσύνη να είναι το υποκείμενο της πρότασης.
Λέει "Η τεχνητή νοημοσύνη θα…"
Πιστεύω ότι οι άνθρωποι θα το κάνουν.
Οι άνθρωποι με την ΤΝ και άλλα εργαλεία θα βοηθήσουν στην αντιμετώπιση
περίπλοκων παγκόσμιων προκλήσεων, προωθώντας την καινοτομία.
Αν και μάλλον…
Δεν αλλάζουν πολλές λέξεις,
αλλά αλλάζει σημαντικά η φιλοσοφία πίσω από αυτό.
Μπορείς να αρχίσεις να φιλοσοφείς πολύ γρήγορα.
Φανταστείτε στο μέλλον να υπάρχει αρκετός αυτοματισμός
και ο πιο πολύς χρόνος μας
να είναι ελεύθερος.
Δεν έχεις τα βασικά θέματα
της δουλειάς και του φαγητού.
Δεν έχεις να φτιάξεις όλα τα εργαλεία.
Δεν χρειάζεται να κάθεσαι και να φτιάχνεις σάντουιτς 40 ώρες τη βδομάδα.
Πώς θα εκλάβει η ανθρωπότητα αυτόν τον παραπάνω χρόνο;
Ξέρετε, η επιτυχία δημιουργεί την πρόκληση
του να τεθούν οι επόμενοι στόχοι.
Τότε "Ποιος είναι ο σκοπός της ανθρωπότητας;"
Υποτιτλισμός: Ελισσάβετ Σίκαλου